
საქართველოს მთავრობის

განკარგულება №1893

2015 წლის 7 სექტემბერი 

ქ. თბილისი

თბილისის ზღვის ტერიტორიაზე ზოოლოგიური პარკის შემოღობვის სამუშაოებისათვის ქალაქ თბილისის მუნიციპალიტეტის მერიის მიერ გამარტივებული ელექტრონული ტენდერის მეშვეობით სამშენებლო სამუშაოების შესყიდვის განხორციელების შესახებ

 „სახელმწიფო შესყიდვების შესახებ“ საქართველოს კანონის 101 მუხლის 31 პუნქტის შესაბამისად, სახელმწიფოებრივი და საზოგადოებრივი მნიშვნელობის ღონისძიებების შეზღუდულ ვადებში შეუფერხებლად ჩატარების მიზნით, ქალაქ თბილისის მუნიციპალიტეტის მერიას მიეცეს უფლება, თბილისის ზღვის ტერიტორიაზე (მიწის (უძრავი ქონების) საკადასტრო კოდი: №81.21.04.669), ახალი ზოოლოგიური პარკის დროულად განთავსების მიზნით, გამოყოფილი ტერიტორიის შემოღობვისათვის საჭირო სამშენებლო სამუშაოების შესყიდვა - 1 902 250 (ერთი მილიონ ცხრაას ორი ათას ორას ორმოცდაათი) ლარის ოდენობით, განახორციელოს გამარტივებული ელექტრონული ტენდერის მეშვეობით, ქალაქ თბილისის მუნიციპალიტეტის 2015 წლის ბიუჯეტით გამოყოფილ, გამწვანების ღონისძიებების ასიგნებათა ფარგლებში.

